Luiss Hamiltons

Sers Luiss Karls Deividsons Hamiltons (; dzimis  Stīveneidžā, Lielbritānijā) ir profesionāls britu autosportists, kurš piedalās Formula 1 autosacīkstēs, pārstāvot Mercedes komandu. Viņš ir septiņas reizes kļuvis par Formula 1 pasaules čempionu. Luiss Hamiltons bieži vien tiek saukts par skandalozāko mūsdienu Pirmās formulas sacīkšu braucēju, kā arī par vienu no visu laiku labākajiem Pirmās formulas sacīkšu braucējiem sporta vēsturē. 2020. gada beigās par nopelniem autosportā viņš iecelts par bruņinieku-bakalauru ar tiesībām lietot pievārdu "sers".

Tā kā Hamiltons nāk no etniski jauktas ģimenes, viņš bieži vien tiek dēvēts par "pirmo melnādaino sportistu Formula 1 vēsturē", kur viņa talanta dēļ viņš dažkārt masu medijos tiek salīdzināts ar slaveno un prasmīgo amerikāņu golfa spēlētāju Taigeru Vudsu. Ne velti šajā sakarā Luisam Hamiltonam par viņa augstajiem nopelniem autosportā 2009. gadā tika piešķirts Britu impērijas goda ordenis. Luisa vārds viņam dots par godu slavenajam amerikāņu sprinterim Karlam Lūisam.

Atskaitot mazāka mēroga autosporta čempionātu titulus, Luiss Hamiltons ir pazīstams kā 2005. gada F3 Eirosēriju čempions, kā arī 2006. gada GP2 čempions. Savukārt savā Formula 1 karjerā Luisam Hamiltonam līdz šim ir izdevies izcīnīt četrus pasaules čempiona titulus (, ,  un ), kā arī divus vicečempiona titulus (, ), tādējādi padarot viņu par vienu no visu laiku sekmīgākajiem pilotiem Pirmās formulas vēsturē. Kopā ar Džekiju Stjuartu Luiss Hamiltons ir tikai viens no diviem britu Pirmās formulas sacīkšu braucējiem, kam šī sporta vēsturē ir izdevies izcīnīt vismaz trīs čempiona titulus, kā arī vienīgais britu pilots, kam ir izdevies izcīnīt četrus čempiona titulus pēc kārtas (2017, 2018, 2019, 2020). Tāpat Luiss Hamiltons ir vienīgais pilots Pirmās formulas vēsturē, kam ir izdevies uzvarēt vismaz vienā sacīkstē katrā sezonā, bet kopējo uzvarēto sacīkšu skaita ziņā (94 uzvaras) viņš ieņem pirmo vietu, pārspējor pat Mihaelu Šūmaheru (91 uzvara).

Luiss Hamiltons ir pašreizējais Pirmās formulas čempions, 2020. gadā viņš uzvarēja iegūstot 347 punktus, pārspējot komandas biedru Valteri Botasu (223 punkti) un Red Bull pilotu Maksu Verstapenu (214 punkti)

Karjera 

Viņš savas karjeras gaitā ir braucis vairākās formulu sērijās, tostarp Formula Renault. 2005. gadā bija F3 Eirosērijas čempions, bet 2006. gadā kļuva par GP2 čempionu, abās reizēs parādot fantastisku sniegumu. Tajā pašā gadā arī ir bijis McLaren komandas testpilots. McLaren komandas jauno braucēju programmā Hamiltons tika pieņemts 13 gadu vecumā.

Sākot ar 2007. gadu viņš brauc Formulā 1, McLaren komandā. Jau savā pirmajā sacīkstē viņš kāpa uz goda pjedestāla, izcīnot 3. vietu. Pēc šī panākuma tika izpirktas biļetes uz viņa mājas sacīksti, Lielbritānijas GP. Otrajās sacensībās viņš pakāpās vēl soli augstāk un izcīnīja 2. vietu uzreiz aiz komandas biedra Fernando Alonso. McLaren komanda dubultuzvaru nebija izcīnījusi gandrīz 7 gadus, kopš laika, kad McLaren brauca Mika Hekinens un Deivids Kulthārds. Pēc šīs sacīkstes sekoja vēl trīs izcīnītas otrās vietas, līdz 2007. gada 10. jūnijam, kad Luiss Hamiltons, pēc izcīnītas uzvaras kvalifikācijā, izcīnīja arī savu pirmo uzvaru, finišējot pirmais Kanādas Lielās Balvas izcīņā. Pēc šīs uzvaras viņš kļuva arī par kopvērtējuma līderi. Viņa panākumu sērija turpinājās ASV, kad jau otro reizi karjerā viņš uzvarēja gan kvalifikācijā, gan sacīkstē. Pirmo reizi uz goda pjedestāla Hamiltons nekāpa lietainajā 2007. gada Eiropas GP, kad viņš finišēja devītajā vietā, nedaudz atpaliekot no astotās vietas īpašnieka Heiki Kovalainena. Pirmo reizi viņš izstājās , kad ar nodilušām riepām viņš pārāk ātri iebrauca boksu celiņā un iestiga grants joslā. Sezonas pēdējā sacīkstē cerības uz titulu sabojāja ātrumkārbas problēmas; pusi apļa Hamiltons bija spiests braukt neitrālā pārnesumā un viņš zaudēja apmēram 30 sekundes. Viņam tomēr izdevās izcīnīt vicečempiona titulu, bet, tam par spīti, McLaren komanda komandu kopvērtējumā palika pēdējā vietā sakarā ar spiegošanas skandālu.

Arī savā otrajā sezonā Hamiltons bija viens no kandidātiem uz titulu. Pēc uzvarām  un  viņš izvirzījās pirmajā vietā kopvērtējumā, par četriem punktiem pārspējot tuvāko sekotāju Felipi Masu.  Hamiltons sākumā uzvarēja, tomēr pēc sacīkstes viņam uzvaru atņēma, piespriežot 25 sekunžu sodu par trases īsināšanu. Sezonas pēdējā sacīkstē Hamiltons nodrošināja titulu un kļuva par pirmo melnādaino F1 čempionu, visu laiku jaunāko F1 čempionu un pirmo britu F1 čempionu kopš . gada.

. gadā McLaren sezonu iesāka slikti, jo sakarā ar daudzajām formulu dizaina maiņām komanda nebija sagatavojusi konkurētspējīgu bolīdu. Sezonas otrajā pusē Hamiltons izcīnīja vairākas uzvaras, tomēr cīņā par titulu neiesaistījās.

Formula 1 rezultāti 

 Sacīkstes treknrakstā sāktas no pirmās starta pozīcijas.
 Sacīkstēs slīprakstā ir uzrādīts ātrākais apļa laiks.

* — Pašreizējā sezona
 — Nefinišēja, bet ieskaitīts klasifikācijā, jo paveica vismaz 90% no distances
‡ — Iegūta puse no punktiem, jo netika veikti 75% sacīkstes.

Privātā dzīve 
2007. gadā tika ziņots, ka, lai iegūtu lielāku ietekmi pār savu privāto dzīvi, kā arī tiktu projām no daudzajiem medijiem Apvienotajā Karalsitē, Luiss Hamiltons izvēlējās pārcelties uz dzīvi Šveicē. Vēlāk Hamiltons norādīja, ka arī pārlieku lielais nodokļu slogs, kas ir sastopams Lielbritānijā, kalpoja par vienu no galvenajiem iemesliem tam, lai kādu laiku padzīvotu Šveicē. Visbeidzot 2012. gada sākumā Luiss Hamiltons pārcēlās dzīvot uz Monako, kas mūsdienās sava relatīvi zemā nodokļu sloga dēļ kalpo par mājvietu daudziem turīgiem cilvēkiem. Šī iemesla dēļ trīskārtējais Pirmās formulas pasaules čempions ir paspējis izpelnīties asu kritiku par to, ka labprātāk izvēlas maksāt savus nodokļus ārpus Apvienotās Karalistes. Tāpat Luisam Hamiltonam zināmu laiku patīk pavadīt arī Amerikas Savienotajās Valstīs kā Losandželosā un Kolorādo štatā, kur Hamiltonam pieder savs zemes īpašums. Hamiltons ir arī uzsvēris, ka neizslēdz domu kādreiz tālākā nākotnē audzināt savu potenciālo ģimeni ASV, nevis Apvienotajā Karalistē.

2017. gada februārī tika oficiāli paziņots, ka Luisa Hamiltona ienākumi par 2017. gada F1 sezonu būs mērāmi 31 miljona ASV dolāru apjomā, kas tādējādi viņu padarīs par otru vispelnošāko F1 pilotu 2017. gadā.

Atsauces

Ārējās saites 

 Oficiālā mājaslapa  

1985. gadā dzimušie
Hārtfordšīrā dzimušie
Formula 1 piloti
Formula 3 piloti
GP2 piloti
Lielbritānijas autosportisti